सिगरेट पीने से रोकने पर चलती ट्रेन से फेंका  
बीठडा से श्रीगंगानगर जाने के लिए इंटर सिटी ट्रेन में ग्वालियर का रहनेवाला रवि चढ़ा था। ट्रेन में बैठे 5 लोग सिगरेट पी रहे थे रवि ने उन्हें मना किया।
पंजाब के फरीदकोट में सिगरेट को लेकर हुए झगड़े में कुछ लोगों ने एक शख्स को चलती ट्रेन से नीचे फेंक दिया। बीठडा से श्रीगंगानगर जाने के लिए इंटर सिटी ट्रेन में ग्वालियर का रहनेवाला रवि चढ़ा था। ट्रेन में बैठे 5 लोग सिगरेट पी रहे थे रवि ने उन्हें मना किया और झगड़ा इतना बढ़ गया कि इन लोगों ने उसे चलती ट्रेन से नीचे फेंक दिया। इस हादसे में रवि के दोनों पैर कट गए हैं। रेलवे पुलिस ने रवि के बयान पर पांच लोगों के ख़िलाफ़ मामला दर्ज कर उनकी तलाश शुरू कर दी है। जबकि रवि का फरीदकोट के अस्पताल में इलाज चल रहा है।